Styremøte Alvøen lokalforening 22.9.15 2015 Kl.1845

Møtt: Odd Magne Rød, Linda Knapskog, Silje Kvalheim, Paal-Henrich Berle, Torill Wanvik, Torgils Lutro.

Forfall: Didrik Andersen, Nina Pedersen.

|  |  |  |
| --- | --- | --- |
| **Saksnr** | **Sak** | **Ansvarlig** |
| 9/15 | Status: Fartsdumper i Alvøveien (området Lokalet) + FjellveienAlvøveien: Statens vegvesen har hatt fartsmåling i området Festplassen. Målinger i mai viste gjennomsnittsfart på 30-34 km/t. Registrerte fartsnivå (85% fraktil) varierte mellom 41-45 km/t. Statens Vegvesen vurderer fartsnivået som moderat og vil derfor ikke prioritere fartsdumper.Fjellveien: Odd Magne og Torgils vil se på løsninger der vi lager fartsdemperene selv. (Pristilbud var meget høyt)  | Torgils og Odd Magne |
| 20/15 | Årsfest, ungdomsarrangement og Juletrefest.Årsfest: Linda samarbeider med komiteen vedrørende det økonomiske.Ungdomsarrangement: Torgils tar ansvar for å arrangere en bowling/pizza kveld for barn/ungdommer som har vært med på dugnader e.l. i løpet av 2015. (Eller som er velkomne til å være med på dugnader e.l. neste år ☺)Juletrefest: Torgils tar kontakt med Annette Bildøy for å høre om komiteen er klar. |  |
| 21/15 | Kontingent ALF.Det er årlig ca. 10-15 husstander i Alvøen som ikke betaler kontingent.Styret i ALF utreder årlige kostnader på veivedlikehold og foretar en fordeling pr. husstand. ALF vil deretter vurdere å fakturere de som ikke betaler kontingent med denne kostnaden. | Odd MagneLindaPaal |
| 22/15 | ALF vil sende brev til utleiere av båtplasser i Juviken og be om at de på vegne av ALF fakturerer leietagere som ikke har adresse i Alvøen kr.100,- pr. år for bruk av veiene ALF vedlikeholder. | TorgilsLinda |
| 23/15 | Hester i Alvøen.Hester er et positivt innslag i Alvøen. Men ALF har fått flere henvendelser om manglende fjerning av hestemøkk fra veiene. Vi er kjent med at medlemmer av Alven rideklubb har fast turnus på fjerning av møkk, men denne blir tydeligvis ikke alltid fulgt opp. Det har også kommet henvendelser om hestepassere/ryttere som ikke har sin oppmerksomhet på omgivelsene. (Musikk på øret eller nesen i mobiltelefonen), noe som kan være utfordrende for fotgjengere/syklister/småbarn som ferdes langs veiene.ALF skriver brev til Alvøen rideklubb og anmoder om at begge deler følges opp av klubben. | Torgils |
| 24/15 | Cytox avtalen. (Rottegift)Henvendelse fra medlem om ALF sin rolle i Cytox avtalen.Historikk: ALF hadde avtale med Cytox der ALF ble fakturert for alle medlemmer som var tilknyttet avtalen. ALF viderefakturerte deretter det enkelte medlem (samtidig med kontingenten) Dette skapte mye ekstraarbeid for ALF, både i administrasjon og fordi vi måtte purre flere medlemmer som ikke betalte.Avtalen mellom Cytox og ALF er derfor avsluttet.Men Cytox vil gi den enkelte husstand i Alvøen samme vilkår som i den opprinnelige avtalen. Linda og Torill vil sørge for at den informasjonen kommer ut til de medlemmer som har vært eller ønsker å knytte seg til avtale med Cytox. | LindaTorill |
| 25/15 | Representant til styret i Stiftelsen Alvøen Hovedbygning – forslag fra ALFALF sin leder sitter i styret sammen med to representanter fra familien Fasmer. Styret i ALF er anmodet om å komme med forslag til et 4. styremedlem. (Beboer i Alvøen). Styret arbeider med saken og vil fremme forslag. | Torgils |
| 26/15 | Spørsmål fra Bymuseene (Stiftelsen Alvøen Hovedbygning) – Kan/ønsker ALF å involvere seg mer i drift, aktivitet og vedlikehold av bygg/hage ?ALF ser ikke pr. i dag at vi kan bidra med noe konkret. Men styret i ALF vil fremover samarbeide med styret i Stiftelsen Alvøen Hovedbygning for å se om det kan være bidrag eller samarbeidsprosjekter. | Torgils |

Referent: Torgils